Saldón ye situau a piet d'un sinclinal pendiu conoixiu como "El Cabezo", que fa part de las muelas de los Monts Universals. Buena part de lo suyo termin municipal ye en la paramera de Saldón, que tiene los suyos cabos en lo rodenal de la Sierra de Penya Redonda y en las foces fluvio-karsticas de la Fuent d'el Berro. Los tarabinars d'esta paramera son protechius adintro de la LIC (puesto d'importancia comunitaria) "Sabinars de Saldón y Val de Cuenca".